Na temelju članka 2. stavka 2. Zakona o predškolskom odgoju i obrazovanju („Narodne novine“ broj 10/97, 107/07, 94/13, 98/19, 57/22), članka 11. Plana mreže dječjih vrtića na području Općine Jelenje („Službene novine Primorsko-goranske županije“ br. 23/14 i „Službene novine Općine Jelenje“ broj 13/18, 46/21) i članka 18. stavak 1. podstavak 27. Statuta Općine Jelenje („Službene novine Primorsko-goranske županije“ broj 33/09, 13/13, 6/16 i 17/2017 i „Službene novine Općine Jelenje“ broj 5/18, 11/18, 29/20, 39/21, 43/21-pročišćeni tekst) Općinsko vijeće Općine Jelenje, na 12. sjednici održanoj dana 14. 3. 2023. godine, donijelo je

**Odluku o 4. Izmjenama i dopunama**

**Odluke o sufinanciranju troškova boravka djece rane i predškolske dobi s područja Općine Jelenje u privatnom dječjem vrtiću „Grobnički tići“ Podhum**

**i drugim vrtićima s područja drugih jedinica lokalne samouprave**

**Članak 1.**

Članak 3. Odluke o sufinanciranju troškova boravka djece rane i predškolske dobi s područja Općine Jelenje u privatnom dječjem vrtiću „Grobnički tići“ Podhum i drugim vrtićima s područja drugih jedinica lokalne samouprave („Službene novine Općine Jelenje“ broj 13/18, 29/20, 35/20, 39/21) mijenja se i glasi:

„Općina Jelenje sufinancirati će troškove boravka djece rane i predškolske dobi s područja Općine Jelenje u privatnom dječjem vrtiću „Grobnički tići“ Podhum roditeljima za smještaj:

- jednog djeteta: u iznosu od 160,00 EUR,

- za drugo dijete: u iznosu od 188,00 EUR,

- za treće dijete i svako sljedeće dijete: ukupni iznos ekonomske cijene.

Za dijete korisnika programa vrtića iz stavka 1. ostatak do pune cijene smještaja u privatni dječji vrtić „Grobnički tići“ Podhum snositi će roditelj odnosno skrbnik.

U slučaju da pravo na sufinanciranje ostvaruje roditelj koji ima upisano troje ili više djece u različite vrtiće odnosno u vrtiće izvan područja Općine Jelenje sufinancirani dio određuje se u visini ekonomske cijene dječjeg vrtića „Grobnički tići“ Podhum.“

**Članak 2.**

Ova Odluka stupa na snagu prvog dana od dana objave u „Službenim novinama Općine Jelenje“.

KLASA: 024-04/23-01/1

URBROJ: 2170-20-03-01-03/23-14

Dražice, 14.3.2023.

OPĆINSKO VIJEĆE OPĆINE JELENJE

Predsjednica Općinskog vijeća

 Izabela Nemaz